Document ID: 32007D0766

KOMISJONI OTSUS,
14. november 2007,
millega koostatakse loetelu piirkondadest ja aladest, mida võib rahastada piiriülese koostöö ühinemiseelsest rahastamisvahendist liikmesriikide ja abisaajate riikide vahelise piiriülese koostöö eesmärgil ajavahemikul 2007-2013
(2007/766/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. juuli 2006. aasta määrust (EÜ) nr 1085/2006, millega luuakse ühinemiseelse abi rahastamisvahend, (1)
võttes arvesse komisjoni 12. juuni 2007. aasta määrust (EÜ) nr 718/2007 (millega rakendatakse nõukogu määrust (EÜ) nr 1085/2006) (2) ja eriti selle artikli 88 lõiget 1,
ning arvestades järgmist:
(1)
Vastavalt määruse (EÜ) nr 1085/2006 artiklile 9 võidakse toetada piiriülese koostöö ühinemiseelse rahastamisvahendiga abisaajate riikide ja liikmesriikide vahelist piiriülest koostööd. Sellisel juhul hõlmab piiriülese koostöö ühinemiseelne rahastamisvahend mõlemal pool asjaomast maismaa- või merepiiri või asjaomaseid maismaa- või merepiire asetsevaid piirkondi.
(2)
Vastavalt määruse (EÜ) nr 718/2007 artikli 88 lõikele 1 võib liikmesriikide ja abisaajate riikide piiriülese koostöö eesmärgil rahastada NUTS 3. tasandi piirkondi või NUTS liigituse puudumisel samaväärseid piirkondi, mis paiknevad ühenduse ja abisaajate riikide vaheliste maismaapiiride ääres või ühenduse ja abisaajate riikide vaheliste merepiiride ääres ning ei asu üldjuhul üksteisest rohkem kui 150 km kaugusel, võttes arvesse võimalikke kohandusi, mis on vajalikud koostöömeetmete ühtsuse ja järjepidevuse tagamiseks.
(3)
Määruse (EÜ) nr 718/2007 artikli 88 lõikes 1 on sätestatud, et komisjon võtab kohe pärast käesoleva määruse jõustumist vastu ühenduse ja abisaajate riikide abikõlblike piirkondade loetelu. Kõnealune loetelu kehtib alates 1. jaanuarist 2007 kuni 31. detsembrini 2013,
ON TEINUD JÄRGMISE OTSUSE:
Ainus artikkel
Liikmesriikide ja määruse (EÜ) nr 718/2007 artikli 88 lõikes 1 nimetatud ühinemiseelse abi rahastamisvahendist abisaajate riikide vahelise piiriülese koostöö eesmärgil võib piiriülese koostöö ühinemiseelse abi rahastamisvahendist rahastada I (liikmesriigid) ja II (abisaajad riigid) lisas loetletud piirkondi.
Brüssel, 14. november 2007

Labels: 15
19
5